Den 40-årige stjal ved 16-tiden onsdag to oksestege fra Superbest i Hadsund. Uden for blev han stoppet af en butikskontrollant. - Gerningsmanden slår butikskontrollanten og i lovens forstand er tyveriet dermed blevet til et røveri, siger vagtchef ved Nordjyllands Politi, Henrik Beck til tv2nord.dk. Politiets jurister vil i løbet af formiddagen tage stilling til om den 40-årige skal fremstilles i grundlovsforhør.

Referat:
En 40-årig mand forvandlede sig onsdag på et splitsekund fra butikstyv til røver. Udbyttet blev to oksestege. Stegene kommer han nu ikke til at nyde, for han blev tilbageholdt og kort tid efter anholdt.